**projektas**

**reg. Nr. T-154**

**2.7.darbotvarkės klausimas**

**PASVALIO RAJONO SAVIVALDYBĖS TARYBA**

**SPRENDIMAS**

**Dėl pasvalio rajono savivaldybės tarybos 2021 M. VASARIO 24 D. SPRENDIMO NR. T1-16 „DĖL SOCIALINĖS GLOBOS PASLAUGŲ INSTITUCIJOJE VAIKAMS SU NEGALIA, SUAUGUSIEMS ASMENIMS SU NEGALIA IR SENYVO AMŽIAUS ASMENIMS SKYRIMO TVARKOS APRAŠO PATVIRTINIMO“ PAKEITIMO**

2021 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 4 dalies 1 ir 2 punktais, Asmens (šeimos) socialinių paslaugų poreikio nustatymo ir skyrimo tvarkos aprašu ir Senyvo amžiaus asmens bei suaugusio asmens su negalia socialinės globos poreikio nustatymo metodika, patvirtintais Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (Lietuvos Respublikos socialinės apsaugos ir darbo ministro 2021 m. sausio 22 d. įsakymo Nr. A1-56 redakcija) (su visais aktualiais pakeitimais), Pasvalio rajono savivaldybės taryba nusprendžia

pakeisti Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo, patvirtinto Pasvalio rajono savivaldybės tarybos 2021 m. vasario 24 d. sprendimu Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“, 16 punktą ir jį išdėstyti taip:

„16. Dalinai nesavarankiško asmens, kuriam teisės aktų nustatyta tvarka yra nustatytas specialusis poreikis nuolatinei priežiūrai (pagalbai) ar specialusis poreikis nuolatinei slaugai, Prašymą svarsto Socialinės globos paslaugų skyrimo komisija, sudaryta Savivaldybės administracijos direktoriaus įsakymu (toliau – Komisija). Visiškai nesavarankiško asmens, kuriam teisės aktų nustatyta tvarka yra nustatytas specialusis poreikis nuolatinei slaugai arba pirmojo lygio specialusis nuolatinės priežiūros (pagalbos) poreikis dėl protinio atsilikimo ar psichikos sutrikimų, prašymas Komisijoje nesvarstomas.“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė Marina Jankauskienė

2021-08-02

Suderinta DVS Nr. RTS-160

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2021 M. VASARIO 24 D. SPRENDIMO NR. T1-16 „DĖL SOCIALINĖS GLOBOS PASLAUGŲ INSTITUCIJOJE VAIKAMS SU NEGALIA, SUAUGUSIEMS ASMENIMS SU NEGALIA IR SENYVO AMŽIAUS ASMENIMS SKYRIMO TVARKOS APRAŠO PATVIRTINIMO“ PAKEITIMO**

2021 m. rugpjūčio 2 d.

Pasvalys

1. **Problemos esmė**

Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo, patvirtinto Pasvalio rajono savivaldybės tarybos 2021 m. vasario 24 d. sprendimu Nr. T1-16 „Dėl Socialinės globos paslaugų institucijoje vaikams su negalia, suaugusiems asmenims su negalia ir senyvo amžiaus asmenims skyrimo tvarkos aprašo patvirtinimo“, 16 punkte yra numatyta, kurių asmenų prašymus dėl ilgalaikės socialinės globos institucijoje svarsto Socialinės globos paslaugų skyrimo komisija, sudaryta Savivaldybės administracijos direktoriaus įsakymu (Komisija). Minėto 16 punkto nuostatas taikant praktikoje išryškėjo poreikis jį patikslinti, sukonkretinant asmenis, kuriems skiriant ilgalaikę socialinę globą reikalingas prašymo svarstymas Komisijoje, kuriems – nėra reikalingas. Dėl šios priežasties būtina pakeisti galiojančio tvarkos aprašo 16 punktą.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Siūlomą sprendimą priimti reikalingasiekiant teisės aktų reikalavimus atitinkančio ilgalaikės socialinės globos paslaugų skyrimo Pasvalio rajono savivaldybėje.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikės.

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Socialinės paramos ir sveikatos skyriaus vyriausioji specialistė Marina Jankauskienė